चलो, पॉपी। उठो। दुनिया ख़त्म नहीं हो रही है।
हमारे पैसे ख़त्म हो गए हैं और कोई हमारा गेम ख़रीदना नहीं चाहता।
पूरा ब्रह्माण्ड ख़त्म हो रहा है।
नहीं, नहीं हो रहा है।
"प्लेपेन" को शहर के किसी भी उद्यम पूँजीवादी ने पैसे नहीं दिए, इसका मतलब यह नहीं कि सब ख़त्म हो गया।
इसका बिल्कुल यही मतलब है, डेना।
मैं पूरी तरह से हार गई हूँ। काश मैं…
मर गई? "मिथकीय तलाश" फ़िल्म रद्द कर दी गई क्योंकि हमारे कुछ खिलाड़ी कम हो गए हैं?
नए एक्सपैंशन के बिना, हमारे पास बने-बनाए दर्शक नहीं हैं
जो कि एक फ़िल्म प्रॉजेक्ट बनाने योग्य हो।
तिमाही आँकड़े देखो।
ज़ाक और जॉन-लूक,
मैंने गेम और फ़िल्म, दोनों को सही रास्ते पर बनाए रखने के लिए बहुत मेहनत की है।
और बतौर एक निर्माता, मुझे लगता है मैंने पूरी की हैं…
…तुम्हारे पैरोल की शर्तें।
तो, बस यही है?
तुम दोबारा वित्तीय क्षेत्र में काम करने
और समाज के सम्मानित सदस्य बनने के लिए आज़ाद हो।
उस आख़िरी हिस्से की मुझे परवाह नहीं है।
इसके बाद आप क्या करेंगे, श्री बक्शी?
लगता है मैं एक दोराहे पर खड़ा हूँ।
शायद मैं…
…मेरे मुँह पर तकिया रखकर मुझे धीरे से इस दुनिया से विदा कर सकती हो।
अब यही बाकी बचा है।
देखो, तुम्हें दोबारा सोचने के लिए समय चाहिए और तुम…
ज़्यादा नाटकीय हूँ? माफ़ करना। मैं दुखी हूँ।
हमसे एक…
बहुत बड़ी…
…ग़लती हो गई है।
मिथकीय तलाश
वह कितने समय से ऐसे काम कर रही है?
दो दिनों से।
मेरी समझ में नहीं आ रहा। उस गेम का कोई भविष्य नहीं है।
हाँ। वह हफ़्तों तक वहाँ बैठी रहेगी,
कोड को और बेहतर करती रहेगी, बस करने के लिए।
तो, हम क्या कर सकते हैं?
मुझे पता नहीं।
तुम्हें पता नहीं?
नहीं।
धत्।
मतलब, तुम्हें जब पता नहीं भी होता है, तुम कम से कम पता होने का नाटक करते हो।
हाँ।
चलो भी।
वह बारीकियाँ देखती है। तुम बड़ी तस्वीर देखते हो।
यह एक बड़ी समस्या है। अपना जादू चलाओ।
यह बस अलग महसूस हो रहा है,
जैसे कुछ टूट गया हो
और मुझे पता नहीं कि उसे कैसे ठीक करूँ।
ख़ैर, बेहतर होगा तुम उपाय निकाल लो, वरना शायद तुम्हारी पार्टनर वहाँ से कभी बाहर नहीं आएगी।
डेविड, तुम्हें हिम्मत बनाए रखनी होगी।
हॉलीवुड में मेरा करियर शुरू होने से पहले ही ख़त्म हो गया।
ख़ैर, मैं कुछ लाई हूँ जिससे शायद मदद मिल सकती है। यह लो।
क्या यह कुकीज़ हैं?
हाँ।
-तुमने मुझसे झूठ बोला। -मैंने वही किया जो करने की ज़रूरत थी।
-यह क्या है? -मेरी नौकरी की समाप्ति के काग़ज़ात हैं।
तुम त्यागपत्र दे रही हो?
नहीं, तुम मुझे निकाल रहे हो।
-मैं समझा नहीं। -"मिथकीय तलाश" ख़त्म हो रहा है।
लेकिन अगर तुम खिलाड़ी वापस ले आओ, तो मॉन्ट्रियल फ़िल्म वापस ले आएगा।
यही तुम्हारा मौका है कुछ नया बनाने का।
लेकिन वह करने के लिए, लोगों को तुम्हारी इज़्ज़त करनी होगी,
जिसका मतलब है उन्हें तुमसे डरना होगा।
तुम्हें निकालकर?
आयन और एक फ़िल्म सितारे के सामने आवाज़ उठाने से
तुम्हारे इर्द-गिर्द ताक़त की रहस्यात्मकता बन गई है।
पूरा ऑफ़िस उसके बारे में बात कर रहा है।
हाँ, आज सुबह जब मैं किचन वाले इलाके में था,
मुझे थोड़ी रहस्यात्मकता महसूस हुई तो थी।
हाँ, और उस रहस्यात्मकता के कारण वे तुमसे डरेंगे,
लेकिन तुम्हें अपना सफ़र पूरा करना होगा।
तुम्हें उस व्यक्ति को निकालना होगा जिसने तुम्हें यहाँ तक पहुँचाया है।
यह पागलपन है।
मुझे निकाल दो। उन्हें अपने अंदर मौजूद क़ातिलाना प्रवृत्ति दिखाओ।
सही कहा।
ठीक है।
जो।
-क्या मैं वहाँ आ सकता हूँ? -जैसे भी तुम्हें सहज लगे।
जो…
यह मुश्किल है क्योंकि तुम मेरी अब तक की सबसे अच्छी सहायक हो।
ठीक है।
तुम्हें निकाला जाता है।
शाबाश। अलविदा, डेविड।
अलविदा, जो।
-तुम क्या कर रही हो? -तुम्हारी रहस्यात्मकता बढ़ा रही हूँ।
मुझे निकाल दिया गया है। निकाल दिया! उसने मुझे निकाल दिया।
अंदर बैठा वह आदमी निर्दयी है। अपना ध्यान रखना।
शुभकामनाएँ।
अलविदा।
कोई उसे कुकी लाकर दो!
ख़ैर, वह चिंताजनक था।
लेकिन प्रभावशाली था।
मूल दस्तावेज़
ब्रैड, देखो। यह मेरा पहला मुद्रीकरण का बोनस चेक है।
यक़ीन कर सकते हो?
मेरे ख़्याल से मैं एक बहुत सम्मानित बिज़नेस महिला हूँ, जान!
माफ़ करना, वह अनुचित था। मैं कैरल के साथ समय बिता रही थी।
क्या हो गया? तुम ठीक हो?
क्या…
क्या तुम मेरा चेक पकड़ना चाहते हो? क्या उससे तुम बेहतर महसूस करोगे?
लेकिन उसे मोड़ना मत, क्योंकि मैं इसे अपनी डायरी में रखना चाहती हूँ।
पैसे के पीछे भागना मज़ेदार होता है। उससे खेल दिलचस्प बना रहता है।
लेकिन अगर तुम खेल पर विजय पा लो तो?
कौन सा खेल?
यह। ज़िंदगी।
पिछले एक साल में, मैंने ज़िंदगी को हार्ड मोड और स्पीडरन अंदाज़ में जिया है।
मैंने एक कैदी से सफ़ाई वाला और उससे मुद्रीकरण का प्रमुख बन गया
और वह बेहद आसान था।
-मैं मुद्रीकरण की प्रमुख हूँ। -सिर्फ़ इसलिए क्योंकि मैंने ऐसी योजना बनाई थी।
-मैं तुमसे यह एक पल में छीन सकता हूँ। -मैं तुम्हें ऐसा नहीं करने दूँगी,
क्योंकि मैं एक बॉस महिला हूँ।
ओह, प्लीज़। मैंने अकेले तुम्हें तुम्हारे सारे सिद्धांत छोड़ देने के लिए मना लिया।
एक ही रात में मैंने तुम्हें समाजवादी से एक लालची पूँजीवादी में बदल दिया
जिसने अपने चेक को ऐसे चिपका रखा है जैसे कुत्ता हड्डी दबाता है।
हे भगवान। तुम सही हो!
-तुम उसे उठाना चाहती हो? -हाँ, बहुत ज़्यादा।
ख़ैर…
नहीं, तुम्हारी नौकरी सुरक्षित है।
मुझे एक असली चुनौती चाहिए।
यह लो।
क्या सब लोग ज़रा मेरी तरफ़ ध्यान दे सकते हैं?
देखो, मैं जानता हूँ कि तुम में से कुछ लोगों को पता है
कि "एमक्यू" फ़िल्म रद्द कर दी गई है और हमारे खिलाड़ियों की संख्या कम हो रही है।
लेकिन बस, निश्चिन्त रहो, हम उसे ठीक कर लेंगे।
हाँ, क्योंकि सब मैं संभाल रहा हूँ, तो डरने की ज़रूरत नहीं है।
ख़ैर, थोड़ा सा डरो। मुझसे डरो, लेकिन परिस्थिति से नहीं।
क्योंकि मेरे पास एक योजना है।
हम "मिथकीय तलाश" का एक नया एक्सपैंशन लॉन्च करेंगे।
वह क्या है? मुझे पता नहीं। लेकिन तुम जानते हो किसे पता है? तुम्हें।
क्योंकि मैं मानता हूँ तुम लोगों के बीच कहीं एक रचनात्मक जीनियस है।
मतलब, तुम लोगों में से एक को होना ही होगा,
सांख्यिक रूप से देखा जाए तो। यह नंबरों का खेल है, है ना?
तुम में से एक ताज़ी, युवा, अज्ञात आवाज़ है
जिसे बस एक अवसर की ज़रूरत है। तो, यही है वह अवसर!
तुम्हारे बेहतरीन आईडिया को सुनने के लिए एक साइन-अप काग़ज़। तो किसके पास है आईडिया?
हाँ! हाँ, तुम!
माफ़ करना, क्या तुम यहाँ काम करते हो?
मैं माइकी हूँ, नए टेस्टरों में से एक। ख़ैर, मैं और ऐंडी हैं।
हाँ, सर। नौकरी के लिए आभारी हूँ।
हाँ। तुम्हारा स्वागत है। हाँ।
तो, तुम लोगों को लगता है तुम्हारे पास बड़े आईडिया हैं, हँ?
हाँ। हमें लगता है हम इस काम को एक ताज़े, बाहरी व्यक्ति के नज़रिये से देख सकते हैं।
हाँ। यह हमारे लिए दूसरे करियर जैसा है।
मैं लगभग 30 सालों तक वक़ीलों का सहायक था।
मैं गणित का टीचर था। वीडियो गेम नहीं खेलता था।
हाँ। नहीं, मैं भी नहीं खेलता था। बस अपने वयस्क बेटे से जुड़ने की कोशिश कर रहा हूँ।
-उसे वीडियो गेम बहुत पसंद है। -अह-हँ।
हाँ, मैं खोए हुए समय की भरपाई कर रहा हूँ।
पता है, मैंने उसका बहुत सारा बचपन नहीं देखा।
मैंने अपने ही बच्चे से ज़्यादा महत्व एक शराब की बोतल को दिया।
अरे। यह तुम्हारी ग़लती नहीं है।
हाँ। दो सालों से शराब नहीं पी है, दोस्तों।
-हाँ। -गज़ब।
बढ़ते रहो। वर्तमान में जियो।
यह शानदार है।
शुक्रिया।
मुझे लगता है हम किसी और दिशा में चले गए हैं।
ठीक है, बड़े आईडिया। तुम्हारे पास हैं?
हाँ, सबसे बड़े। हम मानते हैं कि हम टेस्टर से बढ़कर हैं, सर।
देखो ज़रा। उसे कहते हैं जुनून। उन्हें ख़ुद पर विश्वास है। मुझे पसंद आया।
पूर्व गणित टीचर,
पता है, जिसे प्रणाली ने शायद चूस लिया होगा, है ना?
और एक आदमी जो अपने वयस्क बेटे से दोबारा जुड़ने की कोशिश कर रहा है।
लेकिन वे जुनूनी हैं!
उसी की ज़रूरत है।
तो, यहाँ कौन शामिल होना चाहता है?
चलो करें! कुछ महान बनाएँ!
अभी भाग लो। चलो चलें। चलो। हाँ।
बस अपने नाम इस सूची में लिख दो।
कश्मीरी ऊन का पैंट 635 डॉलर बैग में डालें
-हैलो। -हैलो।
मैं तुमसे एक बेहद ज़रूरी सवाल पूछना चाहती हूँ।
क्या मैं कश्मीरी ऊन के पैंट में अच्छी दिखूँगी? बस, जैसे, घर में पहनने के लिए, ज़ाहिर है।
अच्छा, ओपरा। तुम पैसे क्यों उड़ा रही हो?
ख़ैर, क्योंकि मुझे अभी पैसे मिले हैं।
जितने दो नंबर का काम करने पर मिलते हैं। इसे देखो ज़रा!
गज़ब।
बहुत बड़ी संख्या है।
क्या हो गया? मेरा चेक पकड़ना चाहती हो?
नहीं, मैं ठीक हूँ। और मुझे तुम्हारे लिए बहुत ख़ुशी हो रही है।
तुम बिल्कुल इन पैसों की हक़दार हो।
मैं बस…
मैं…
मुझे नहीं लगता मैं अब ग्रिमपॉप में काम करना चाहती हूँ।
ओह, धत्। सच में?
-हाँ। -क्यों?
एक भी उद्यम पूँजीवादी उस गेम में निवेश करना नहीं चाहता।
और अगर आयन और पॉपी उसकी कायापलट कर भी दें,
मुझे नहीं लगता मेरे लिए वहाँ कोई भविष्य है।
-उन दोनों को उनकी आपसी समस्याएँ सुलझानी चाहिए। -हाँ, उन्हें करनी चाहिए।
ठीक है, यह कैसा रहेगा?
तुम थोड़ा समय लेकर सोचो कि तुम क्या करना चाहती हो और मैं हमारा खर्च उठा लूँगी।
मेरे पास यहाँ इतने पैसे हैं कि हम साल भर बेहतरीन खाना खा सकते हैं।
तुम्हें बस यह सोचने की ज़रूरत है कि तुम आज रात कहाँ खाना चाहती हो।
-हैलो। -हैलो।
एक नए अध्याय की शुरुआत हो रही है।
ज़िंदगी लंबी है। आज का दिन समय का बस एक बारीक कण है।
बक्से क्यों लिए हुए हो? क्या तुम दोनों को नौकरी से निकाल दिया?
-मैंने त्यागपत्र दे दिया। -मैं सब्र का त्याग कर चुका हूँ।
मैं काम से सम्बंधित एक बुरी परिस्थिति से बाहर निकलने जा रही हूँ।
मतलब, यह ना जानना कि आगे क्या होने वाला है, थोड़ा डरावना है, लेकिन अच्छा भी लग रहा है।
आख़िरकार मैं अपनी क़िस्मत की मालकिन ख़ुद हूँ। उससे मैं बहुत ताक़तवर महसूस कर रही हूँ।
मैं ताक़त की तरफ़ आकर्षित होती हूँ।
मैं बिना किसी प्रभाव के ताक़त का फ़ायदा उठाना चाहता हूँ।
बिल्कुल। और मैं दुष्क्रियात्मक लोगों के लिए काम करते-करते थक चुकी हूँ।
मेरे ख़्याल से मैं ख़ुद कुछ शुरू करूँगी, पता है?
एक नई शुरुआत।
एक नई चुनौती।
दोस्तों, शायद यह पागलपन हो, लेकिन कैसा रहेगा अगर हम…
हाँ।
यहाँ आने के लिए शुक्रिया, दोस्तों।
-शुक्रिया। -शुक्रिया।
-हम अपने आईडिया बताने के लिए उत्साहित हैं। -बेहद उत्साहित हैं। हमें बुलाने के लिए शुक्रिया।
ख़ैर, मुझे अपना बढ़िया एक्सपैंशन का आईडिया बताओ। झिझकना मत।
-ठीक है। एक ऐसी दुनिया की कल्पना कीजिए… -ज़रा कल्पना कीजिए… ठीक है। तुम बोलो।
ठीक है। ऐसी दुनिया की कल्पना कीजिए…
भविष्य में एक बंजर दुनिया की कल्पना कीजिए।
रेगिस्तान का एक साम्राज्य।
एक कुँवारे का फ़्लैट।
एक यह योद्धा के बारे में है।
एक महिला योद्धा।
यह कुत्तों के बारे में है।
यह एक जादूगर के बारे में जिसके कोई दोस्त नहीं हैं। लेकिन वह मैं नहीं हूँ।
यह एक योद्धा के बारे में है जो बहुत सेक्स करता है।
-यह दोस्ती का एक सफ़र है। -रुक… और परहेज़ का भी।
और गणित का भी।
यह एक बहुत व्यक्तिगत कहानी है जो मेरे दिल में गहरी… यह बंद हो गया।
दरअसल, यह मेरी चिंता के बारे में है।
मेरे नींद अश्वसन के बारे में है।
-मेरे अवसाद के बारे में है। -मेरी चिंता और अवसाद के बारे में है।
मुझमें ऑटिज़्म के लक्षण हैं।
मुझे ग़ुस्सा बहुत आता है।
और मुझे अवसाद है।
आत्मकामी व्यक्तित्व विकार।
जुनूनी बाध्यकारी विकार और जादुई सोच।
-यौन रोग। -क्या मैंने यौन रोग कहा?
-मधुमेह। -टाइप एक।
टाइप दो।
मैं यहाँ ऊपर से सब कुछ निकालकर एक वीडियो गेम में डाल देना चाहता हूँ।
आपने इससे पहले ऐसा कुछ भी नहीं देखा होगा, लेकिन यह थोड़ा "हेलो" जैसा भी है।
और उसके पास बेहद क़ातिलाना हथियार है, उसके पैंट में।
उस महिला के पैंट में।
अगर आपने समस्या ठीक से समझ ली…
सिर फट जाएँगे।
अंतड़ियाँ बाहर निकल आएँगी।
बेहद हिंसात्मक।
कोई हिंसा नहीं।
सामने भाग की पूर्ण पुरुष नग्नता।
इसकी लत नहीं लगेगी।
इसमें बहुत सारे पैसे लगेंगे।
-और बस यही है। तो… -हाँ।
यही इसका सार है। क्या लगता है आपको?
क्या हम ऑफ़िस बदल रहे हैं?
ग्रिमपॉप
हैलो।
तुम्हारे लिए कुछ लाया हूँ।
-यह क्या है? -लंच है।
पेट्रोल पंप वाला फ़्राइड चिकन पिज़्ज़ा?
खट्टी सॉस और चीज़ के साथ।
मैं एक बहुत बुरा पार्टनर हूँ।
तुमने मुझसे एक चीज़ माँगी थी और मैं वह तुम्हें नहीं दे पाया। मुझे माफ़ कर दो।
लेकिन मेरी ख़ासियत बारीकियों में नहीं है।
वह बड़ी तस्वीर में है और मेरे ख़्याल से हमारी बड़ी तस्वीर में समस्या है।
हाँ। समस्या है।
हम टूट गए हैं। हमारा रिश्ता टूट गया है।
मैं ख़ुद से बार-बार पूछता रहा,
"हम इसे कैसे ठीक करें? हम इसे कैसे ठीक करें? हम इसे कैसे ठीक करें?"
और फिर वह बस मेरे दिमाग़ में आ गया।
क्या है वह?
हमारे सवाल "हम इसे कैसे ठीक करें?" का जवाब
है…
हम नहीं करेंगे।
हम क्या नहीं करेंगे?
हम इसे ठीक नहीं करेंगे। बिल्कुल भी।
-क्या? -मुझे कुछ उलझन का एहसास हो रहा है,
तो मैं समझाता हूँ।
मैं इसे किसी और तरीके से कैसे समझा सकता हूँ?
ठीक है।
यह जो है, सो है।
यह और भी ज़्यादा उलझाने वाला है।
"यह जो है, सो है" काफ़ी स्पष्ट है।
यह जो है, सो है?
यह तुम्हारा बड़ा ख़ुलासा है?
हाँ, मैं जो हूँ, सो हूँ। और मैं जो करता हूँ, वह करता हूँ।
और तुम, तुम जो हो, सो हो और तुम जो करती हो, वह करती हो।
और यह हमारे लिए काफ़ी होना चाहिए।
और अगर नहीं है, तो हमें यह सब और करना ही नहीं चाहिए।
लेकिन फिर मैं तुम्हारे अधीन होती हूँ।
सिर्फ़ तुम्हारे अपने दिमाग़ में।
देखो, तुम देख नहीं सकती, लेकिन तुम बना सकती हो।
मैं देख सकता हूँ, लेकिन बना नहीं सकता। यह जो है, सो है।
हाँ। हम टूटे हुए हैं, लेकिन सब सही हिस्सों में।
और किसी वजह से, हम साथ में फिट होते हैं। मुझे पता नहीं क्यों।
इंसान अस्त-व्यस्त होते हैं। रिश्ते अजीब होते हैं!
मतलब, हम सब ऐसे बंदर हैं जो चार अरब साल पुराने
गर्म प्लाज़्मा के गोले के चक्कर लगाने वाले एक पत्थर पर दो पैरों पर खड़े हो गए।
और हम ऐसे बन रहे हैं जैसे हमें पता है कि यहाँ क्या चल रहा है।
मुझे पता नहीं, यार। मैं बस इतना जानता हूँ कि मैं तुमसे प्यार करता हूँ, तुम मुझसे प्यार करती हो
और बाकी सब बस बातें हैं।
हम गड़बड़ करते हैं, माफ़ी माँगते हैं और आगे बढ़ जाते हैं।
लेकिन बात यह है कि चाहे कुछ भी हो,
हमारा रिश्ता इसके लायक है।
मैं भी तुमसे प्यार करती हूँ।
क्या?
मैं भी तुमसे प्यार करती हूँ।
हाँ, जानता हूँ। मैंने अभी अपने भाषण में यह कहा।
अरे, मुझे यह वाला भाग बोलने दो।
तुम और मैं, हम कभी नहीं बदलेंगे,
लेकिन मैं तुमसे आधे रास्ते मिलने की कोशिश करते रहना चाहता हूँ।
खाओ।
क्या खाऊँ?
यह पिज़्ज़ा। इसे खाओ।
क्यों?
मैं तुम्हें मुझसे आधे रास्ते मिलते हुए देखना चाहती हूँ।
नहीं। मैं यह नहीं खा सकता, पॉपी।
मैंने कोई डेरी या ग्लूटेन नहीं खाया है, लगभग छह महीनों से।
मैंने एक हफ़्ते से कोई कार्बोहाइड्रेट नहीं खाया है। मैं… यह वाक़ई मुझे मार सकता है।
पॉपी। प्लीज़ मुझे यह खाने पर मजबूर मत करो।
ठीक है।
अब कहो, "म्मम, लज़ीज़।"
लज़ीज़।
यह लो। पिज़्ज़ा को गले के नीचे उतार लो, दोस्त।
-हे भगवान। यह कौन सा फ़्लेवर है? -हरा।
हरा फ़्लेवर नहीं होता है।
अरे, यह जो है, सो है।
डेना, अगर तुम अपने बायोडाटा पर काम कर रही हो, तो अभी बंद कर दो।
-क्या? -डेविड को एक नया एक्सपैंशन चाहिए।
तुम्हें अपनी अगली बड़ी चुनौती चाहिए। यह भगवान मिलाई जोड़ी है।
बिल्कुल हमारी तरह।
ज़ाहिर है हम कोई परफ़ेक्ट जोड़ी नहीं हैं। हर रिश्ते की अपनी ख़ामियाँ होती हैं।
जैसे, मुझे एस्केप रूम पसंद हैं और तुम्हें किसी बेतुकी वजह से उनसे नफ़रत है।
मैं श्वेत लोगों द्वारा मुझे कमरे में बंद किए जाने के पैसे क्यों दूँगी?
ऐसे बोलोगी तो वह मज़ेदार नहीं है।
लेकिन मैं कह रही हूँ कि तुम एक कमाल की रचात्मक निदेशक बन सकती हो।
मतलब, तुम "मिथकीय तलाश" को गहराई से जानती हो।
तुम बेहद बुद्धिमान हो। तुम बहुत प्रतिभाशाली हो। मैं बस…
शुक्रिया। लेकिन मैं डेविड के लिए काम नहीं करना चाहती।
अगर पिछले साल ने मुझे कुछ भी सिखाया है,
तो वह यह है कि मैं किस तरह के बॉस के लिए काम करना चाहती हूँ।
स्टूडियो/डेना
मैं।
हे भगवान। यह शानदार है!
इस पर अभी काम शुरु हुआ है, लेकिन मैं जानती हूँ कि मैं यह कर सकती हूँ।
मैं इसकी कल्पना कर सकती हूँ।
मैं भी।
ख़ैर, अगर "एमक्यू" डूब गया, तो शायद मैं तुम्हारे लिए काम कर सकती हूँ।
दरअसल मेरे पास पहले से ही एक "होमी" है।
हैलो, रेचल।
ब्रैड?
तुमने ब्रैड को काम पर रखा है।
हाँ। इसे एक चुनौती की ज़रूरत थी और मुझे एक निर्दयी कर्मचारी की ज़रूरत थी।
माफ़ करना, कर्मचारियों की।
-हैलो, रेचल। -ठीक है।
क्या तुम लोग चुपके से मेरे पीछे आना बंद करोगे, प्लीज़?
तुम हो जो अचानक से प्रकट हो गई।
शायद अगली बार तुम्हें अपॉइंटमेंट लेकर आना चाहिए। मिस ब्रायंट बहुत व्यस्त हैं।
ठीक है।
मैं तुमसे घर पर मिलती हूँ?
हाँ। घर पर मिलते हैं।
अरे, रेचल, मैं तुम्हें बस बताना चाहता था
कि मैं तुम्हारी गर्लफ्रेंड की मदद करने के लिए अपनी पूरी कोशिश करूँगा।
शुक्रिया, ब्रैड।
तुम्हें मसल दूँगा। और "मिथकीय तलाश" को या डेना के रास्ते में आने वाले किसी भी व्यक्ति को मसल दूँगा।
डेना इसा कभी नहीं करेगी। वह ऐसी नहीं है।
ठीक वैसे ही जैसे तुम एक मामूली बोनस चेक के लिए अपने सभी विश्वासों को कभी नहीं छोड़ोगी?
वही जिसे तुमने अभी अपनी जेब में पकड़ रखा है?
मैंने कुछ नहीं पकड़ रखा है।
मैं उसकी सरसराहट सुन सकता हूँ।
वापस काम पर लग जाओ।
अरे, डेना। मोकाचिनो पीना चाहती हो?
-हाँ। -जो?
ला रही हूँ!
डेविड! डेविड, हम तुम्हें एक ख़बर सुनाना चाहते हैं।
तुम ठीक हो, दोस्त?
मेरे इर्द-गिर्द मेरी पूरी दुनिया के जलकर राख होने के अलावा, इससे बेहतर कभी नहीं था।
तो हम तुम्हें जो बताने जा रहे हैं,
या तो यह उसके लिए सबसे अच्छा समय है या सबसे ख़राब समय है।
इससे बुरा तो नहीं हो सकता।
-बढ़िया, हाँ। बढ़िया। -परफ़ेक्ट। हाँ। ठीक है।
इसे देखो ज़रा।
मिथकीय तलाश: प्लेपेन
-मैं क्या देख रहा हूँ? -ठीक है। तो, हम भावनात्मक रूप से शून्य हो गए थे।
लेकिन फिर हमने एक-दूसरे से कहा कि हम एक-दूसरे से प्यार कर…
-वैसे, नहीं। पहले, आयन को एक आईडिया आया था। -हाँ।
पता है, मेरी समझ में आ रहा है कि मैंने इसकी शुरुआत ग़लत की और…
-तुम बस मुझे… -तुम संभालना चाहते हो?
-तुम इसमें बहुत अच्छे हो। -शुक्रिया।
-यह कहने के लिए शुक्रिया। -तुम हो।
डेविड। हमारे पास एक जीनियस, अत्याधुनिक गेम है जिसके कोई खिलाड़ी नहीं हैं।
तुम्हारे पास एक पुराना हो रहा गेम है जिसके बहुत सारे खिलाड़ी हैं
जो कुछ नया माँग रहे हैं।
कुछ ऐसा नया जो वे अब ख़ुद बनाएँगे।
रुको।
तो तुम क्या कह रहे हो?
-हम वापस आ रहे हैं "मिथकीय तला"… -यहाँ काम करने।
-मुझे लगा तुम कहने वाले थे… -मैं कहने वाला…
-दोबारा कोशिश करें? -हाँ।
डेविड। हम "मिथकीय तलाश" में वापस आ रहे हैं।
तुम्हें साथ में बोलना था।
मुझे लगा तुम बोलना चाहते थे।
नहीं। यह हमारे साथ में करने के बारे में है।
-ओह, बढ़िया। ठीक है, अच्छा। -हाँ। तैयार हो?
-डेविड, हम वापस आ रहे हैं… -वापस!
वह शब्द नहीं है।
तुम वापस आ रहे हो?
-मैं कर सकती हूँ। -हम "मिथकीय तलाश" में वापस आ रहे हैं।
"मिथकीय तलाश।"
उप-शीर्षक अनुवादक: मीनू